**Ռոջեր Ալերս** (հունիսի 29, 1949(1949-06-29), Ռայ, Վեստչեստեր շրջան, Նյու Յորք, ԱՄՆ), ամերիկացի կինոռեժիսոր, սցենարիստ և գեղանկարիչ, ավելի հայտնի է որպես «Առյուծ արքան» մուլտֆիլմի ռեժիսոր։

Կենսագրություն
--------------

Ռոջեր Ալերսի ռեժիսորական դեբյուտը եղել է «Առյուծ արքան» մուլտֆիլմը, բայց դրանից առաջ երկար տարիներ աշխատել է անիմացիայում։ Նա ակտիվորեն մասնակցություն էր ունենում «Disney» ընկերության համար սցենարների մշակմանը, ինչպես նաև «Ջրահարսը», «Արքայազնը և աղքատը», «Փրկարարներն Ավստրալիայում» և «Ալադին» մուլտֆիլմերի սցենարի մշակմանը։

Ռոջերը ծնվել է Ռայ քաղաքում (Նյու Յորք նահանգ), սակայն ապրել է Սքոթսդեյլում (Արիզոնա նահանգ)։ Անիմացիաներով սկսել է հետաքրքրվել հինգ տարեկանում, երբ դիտում էր «Փիթր Փեն» մուլտֆիլմը։ Մի քանի տարի անց որոշել է, որ պետք է աշխատի «Disney»-ում։ Գնացել է «Դիսնեյլենդ» սկսել սովորել, նկարել է Դոնալդ բադին և կարդացել գրականություն անիմացիայի մասին։ Բայց դպրոցական տարիքում կիսատ է թողել այդ երազանքը, նրա վրա շատ է ազդել Ուոլթ Դիսնեյի մահվան մասին լուրը։

Արիզոնական համալսարանում Ալերսն ուսումնասիրել է գեղանկարչություն։ Դիպլոմ ստանալուց հետո տարիներ շարունակ ճամփորդել է Հունաստանում, որտեղ և հանդիպել է իր ապագա կնոջը։ Շուտով նա կնոջ հետ վերադարձել է Բոստոն և կրկին ցանկություն հայտնել զբաղվել անիմացիայով։ Հարվարդում կուրսեր է ավարտել և աշխատանք ստացել Սթիվեն Լիսբերգերի տուդիայում։ Այնտեղ նա աշխատում էր մուլտսերիալների (ինչպես նաև «Սեզամ փողոց» ծրագրի), հեռուստահաղորդումների և գովազդային տեսահոլովակների վրա։

1978 թվականին Ալերսը Լիսբերգերի ստուդիայի հետ տեղափոխվել է Լոս Անջելես և սկսել աշխատել «Կենդանիների օլիմպիադա» (Animalympics) լիամետրաժ նախագծի վրա։ Նա ռեժիսորի աջ ձեռքն էր, զբաղվում էր սցենարներով, կերպարների մշակմամբ և անիմացիայով։

1985 թվականին իմանալով, որ «Disney»-ը «Օլիվեր և ընկերներ» մուլտֆիլմի համար սցենարիստ է փնտրում, Ալերսը միանգամից որոշել է դիմել և շուտով դարձել է այդ ֆիլմի գլխավոր սցենարիստը։ Այնուհետև նա մասնակցել է «Ջրահարսը», «Արքայազնը և աղքատը», «Փրկարարներն Ավստրալիայում» մուլտֆիլմերի ստեղծման աշխատանքներին, մինչև որ Ալերսին հանձնարարեցին գլխավորել «Գեղեցկուհին և Հրեշը» մուլտֆիլմի սցենարիստների խումբը։

Ֆիլմագրություն
--------------

| Թվական | Ֆիլմ | Բնօրինակ անվանում | Դեր |
| --- | --- | --- | --- |
| 1980 | «Կենդանիների օլիմպիական խաղեր» | *Animalympics* | սցենարիստ |
| 1988 | «Օլիվեր և ընկերներ» | *Oliver & Company* | սցենարիստ |
| 1991 | «Գեղեցկուհին և Հրեշը» | *Beauty and the Beast* | սցենարիստ |
| 1992 | «Ալադին» | *Aladdin* | ռեժիսոր, պրոդյուսեր, սցենարիստ |
| 1994 | «Առյուծ արքան» | *The Lion King* | ռեժիսոր |
| 2000 | «Կայսրի նոր արկածները» | *The Emperor’s New Groove* | սցենարիստ |
| 2004 | «Առյուծ արքան 3։ Հակունա մատատա» | *The Lion King 1½* | սցենարիստ |
| 2006 | «Լուցկիներով աղջիկը» | *The Little Matchgirl* | սցենարիստ, ռեժիսոր |
| 2006 | «Որսաշրջան» | *Open Season* | ռեժիսոր |
| 2007 | «The 2006 Academy Award Nominated Short Films: Animation» | *The 2006 Academy Award Nominated Short Films: Animation* | ռեժիսոր |
| 2014 | «Մարգարե» | *The Prophet* | ռեժիսոր, սցենարիստ |
|

Ծանոթագրություններ
------------------

1. 1 2  Internet Movie Database — 1990.
2. 1 2  Allers, Roger // Who's Who in Animated Cartoon: An International Guide to Film and Television's Award-Winning and Legendary Animators — NY: Hal Leonard LLC, 2006. — ISBN 978-1-55783-671-7

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոջեր Ալերս» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · MusicBrainz |
|  |
| 

|  Չափորոշչային վերահսկողություն |
| --- |
|  |
| BIBSYS: 4099290 · BNE: XX1169365 · BNF: 131788052 · CiNii: DA14797181 · GND: 137400721 · ISNI: 0000000063018532 · LCCN: no98064846 · NKC: xx0196661 · NLA: 41610180 · NTA: 140991867 · NUKAT: n2014048084 · SUDOC: 081453175 · VIAF: 29672178 · WorldCat VIAF: 29672178 |

 |

 |